২০২২ এশিয়ান গেমস
২০২২ এশিয়ান গেমস (চীনা: 第十九届亚洲运动会; ফিনিন: Dì Shíjiŭ Jiè Yàzhōu Yùndònghuì দি শিচিউ চিয়ে ইয়াচৌ ইউনতুংহুই) এশিয়ার বহু-ক্রীড়াভিত্তিক প্রতিযোগিতা এশিয়ান গেমসের ১৯তম আসর যা আনুষ্ঠানিকভাবে ১৯তম এশিয়াড নামেও পরিচিত। প্রতিযোগিতাটি ২০২২ সালের ১০ সেপ্টেম্বর থেকে ২৫ সেপ্টেম্বর পর্যন্ত চীনের হাংচৌ শহরে অনুষ্ঠিত হবে। হাংচৌ চীনের তৃতীয় শহর যেখানে এশিয়ান গেমস অনুষ্ঠিত হতে যাচ্ছে। এর আগে ১৯৯০ সালের এশিয়ান গেমস চীনের বেইজিংয়ে এবং ২০১০ সালের এশিয়ান গেমস চীনের কুয়াংচৌ শহরে অনুষ্ঠিত হয়েছিল।